काफी लंबे इंतजार के बाद मोस्ट अवेटेड फिल्म 'संजू' का आखिरकार ट्रेलर बुधवार को रिलीज हो गया है। 3 मिनट के इस ट्रेलर में संजय दत्त की पूरी जिंदगी की झलक देखने को मिली। ट्रेलर में रणबीर कपूर ने संजय दत्त के अलग-अलग अवतार को बखूबी पेश किया है। जैसे ही ट्रेलर रिलीज हुआ चंद घंटो में ही लाखों व्यूज मिल गए और सोशल मीडिया के हर प्लेटफॉर्म पर यह ट्रेंड करने लगा। हर तरफ तारीफों की भरमार लग गई। वहीं ट्विटर पर 'संजू ट्रेलर' वर्ल्डवाइड टॉप 1 पर ट्रेंड करने का रिकॉर्ड बना दिया। इसके साथ 20 देशों में ट्रेंड पर बना रहा। ट्रेलर को फैंस का अच्छा रिस्पॉन्स मिला है। जाहिर है ट्रेलर देखने के बाद फैंस में फिल्म देखने की बेताबी और ज्यादा बढ़ गई होगी।